ওয়েবডেস্ক: রাজ্যসভার ডেপুটি চেয়ারপার্সনপদের নির্বাচন নিয়ে আগাম অনুমানই সত্যি হল। বর্তমানের সামগ্রিক রাজনৈতিক পরিস্থিতির গুরুত্বের উপর ভর করে ওই পদের নির্বাচনে তৃণমূলনেত্রী মমতা বন্দ্যোপাধ্যায়ের প্রার্থীকেই সমর্থন জানাচ্ছে জাতীয় কংগ্রেস। আগামী ২০১৯ লোকসভা ভোটকে সামনে রেখেই যে কংগ্রেস এই সিদ্ধান্তে শিলমোহর দিল, তা স্পষ্ট। তবে প্রয়োজনীয় সাংসদ সংখ্যা হাতে না থাকার কারণটিও বড়ো ভূমিকা পালন করেছে কংগ্রেসের এ হেন সিদ্ধান্ত গ্রহণে।